Loreta Kindurienė

				Tarpdalykinis integravimas
					Pamokos planas
Lietuvių kalbos ir literatūros ir gamtos pažinimo pamoka 5 kl.
[bookmark: _GoBack]Pasaka ,,Pasakų parke‘‘

Pastaba mokytojui: integruotos pamokos tema gali būti pritaikoma įvairių klasių mokiniams. Tokiu atveju literatūros kūriniai parenkami mokytojo nuožiūra ar pačių mokinių pageidavimu.
Pamokos tikslas: analizuoti ir aptarti vizualizuojamus literatūrinius ir tautosakos kūrinius, artimiau pažinti mus supančią gyvąją gamtą.
Gebėjimai: mokiniai lavins ir įtvirtins skaitymo įgūdžius.
Pamokos situacija: Pamoka vedama 5-os klasės mokiniams.
Pasirinkti autoriai ir kūriniai: Kazys Boruta ,,Dangus griūva‘‘ .
Pamokos eiga: Ar kada esate sekę/skaitę pasaką ,,Pasakų parke‘‘?  Pasirinkta Kazio Borutos pasaka ,,Dangus griūva‘‘ dėl veikėjų, kurie yra miško gyventojai, gausos (kiškis piškis, lapė snapė, vilkas pilkas, meška lepeška). Mokytojas ir mokiniai pasirenka ,,Pasakų parke‘‘ tinkamą vietą. Mokiniai prieš save turi tekstą. Kad į pamokos eigą būtų įtraukta kuo daugiau mokinių, mokytojas paskirsto skaitymą vaidmenimis. Pasaka perskaitoma ir aptariama. 
Pasivaikštoma po parką ir mokiniams užduodami diskusiniai klausimai apie gyvūnus. (,,Kur gyvena lapė‘‘? ,,Kuo minta vilkas‘‘? ,,Ar meška miega žiemos miegu‘‘? ir pan.) Mokiniams akcentuojama, kad žmonės turi saugoti gamtą, nedeginti žolės, nes gali žūti daug gyvūnėlių, kiškučiai, kurie gali slėptis aukštoje žolėje, ežiukai ir kiti mažieji miško gyventojai. Žmonės privalo pagarbiai elgtis gamtoje, nevežti šiukšlių į gamtą, po pasibūvimų gamtoje šiukšles susirinkti.
Refleksija: mokiniai ir mokytojas aptaria ką naujo sužinojo pamokoje. Išklausoma mokinių patirtis kaip jie elgiasi gamtoje.

Namų darbas: Mokytojas užduoda mokiniams pasižiūrėti keletą filmukų, kuriuose interpretuojama pasaka ,,Dangus griūva’’.
https://www.youtube.com/watch?v=lDxolN1ynT0
https://www.youtube.com/watch?v=cemAJ0ZA0Zs

